Παράγοντες που επηρεάζουν την αναγέννηση του πληθυσμού του Taxus baccata L. σε οικοτόπους προτεραιότητας της ΒΑ Χαλκιδικής
Creators: name: Δρακούλη, Στεφανία Γεωργίου
Publisher: name: Aristotle University of Thessaloniki
Year: 2016
Subjects: Αναγέννηση
Ίταμος
Οικότοποι προτεραιότητας
Regeneration
Taxus baccata
Priority habitats

description: Ο Ίταμος (Τaxus baccata L.) είναι ένα σπάνιο αρχέγονο και απειλούμενο είδος στην Ελλάδα αλλά και σε περιοχές της Ευρώπης. Η παρούσα εργασία ερευνά την αναγέννηση του Ιτάμου στο όρος Στρατωνικό, στην Ελλάδα, όπου αποτελεί οικότοπο προτεραιότητας του Δικτύου Natura 2000. Συγκεκριμένα εξετάζεται κατά πόσο επηρεάζεται η αναγέννηση από διάφορους κλιματικούς και φυσιογραφικούς παράγοντες. Για τη λήψη των δεδομένων οριοθετήθηκαν 30 δειγματοληπτικές επιφάνειες (Δ.Ε.) και σημειώθηκε η απόσταση του κέντρου κάθε Δ.Ε. από το πλησιέστερο ρέμα. Εντός των Δ.Ε. μετρήθηκαν το ύψος και η στηθιαία διάμετρος σε όλα τα άτομα Ιτάμου, και σημειώθηκαν οι αποστάσεις από το πλησιέστερο μητρικό δένδρο Ιτάμου και τα φυτάρια και δενδρύλλια του ίδιου είδους. Τα αποτελέσματα έδειξαν ότι η πυκνότητα αναγέννησης συσχετίζεται σημαντικά με όλους τους πιθανούς παράγοντες επιρροής καθώς και με τις υπόλοιπες παραμέτρους των επιφανειών και των φυταρίων, με τη μεγαλύτερη επιρροή στην αφθονία στην αναγέννηση να ασκεί η απόσταση από το ρέμα. Οι προτάσεις διαχείρισης και διατήρησης του Ιτάμου, αφορούν δασοκομικούς χειρισμούς οι οποίοι θα ενσωματωθούν σε ειδικό κεφάλαιο στη Διαχειριστική Μελέτη της Τοπικής Δασικής Υπηρεσίας και θα αποσκοπούν στην προστασία της αναγέννησής του κατά τη διάρκεια των εργασιών συγκομιδής και στη δημιουργία ευνοϊκότερων συνθηκών φωτισμού. Επιπλέον προτείνεται η σύσταση ομάδας εργασίας η οποία θα παρακολουθεί και θα αξιολογεί την κατάσταση διατήρησης του Ιτάμου και θα προβεί σε ενέργειες ευαισθητοποίησης και ενημέρωσης του κοινού καθώς και στην πραγματοποίηση ερευνητικών δραστηριοτήτων σε συνεργασία με άλλους φορείς σχετικά με τον Ίταμο.
description: Yew (Taxus baccata) is a rare, ancient and endangered species in Greece, but also in areas of Europe. This paper investigates the regeneration of yew at Mount Stratoniko, in Greece, where it is a priority habitat of Natura 2000 Network. In particular, it examines whether regeneration is affected by various climatic and physiographic factors. For data collection purposes, 30 sample plots were demarcated, and the distance of the centre of each sample plot from the nearest stream was measured. Within the sample plots, the height and the diameter at breast height of all yews were measured, and the distances from the nearest parent yew tree and tree seedlings and saplings of the same species were recorded. The results showed that regeneration density correlates significantly with all possible influence factors, as well as with other parameters of surfaces and seedlings, while distance from the stream has the greatest influence in regeneration abundance. The proposals for management and conservation of yew involve forestry operations, which will be incorporated in a special section in the Management Plan of the Local Forestry Department, and will aim at the protection of its regeneration during harvest works and at the creation of more favourable lighting conditions. Moreover, it is proposed that a working group be constituted which will monitor and assess the yew conservation status and will engage in awareness-raising and information provision actions, as well as in carrying out research activities regarding yew, in collaboration with other bodies.